Елин Пелин
Цар Мраз първи

chitanka.info

Вдигна се от север люто

с войски — ветрища и хали,

през моретата премина,

през балканите превали,

света завладя без кърви —

цар Мраз първи!

Запря пътища и друми,

окова реките волни,

в бели лагери в полята

спря войски си своеволни,

даде страшни си повели —

цар Мраз бели!

Кой къде е — да се крие

и огнища да си стъкне,

вълк гората да напусне,

пътник в път да не замръкне.

Готви тържества нечути —

цар Мраз люти!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.